**. NAPIREND**

**Előterjesztés címe:**

Rendelettervezet Bugyi Nagyközség Önkormányzatának 2015. évi költségvetéséről

**Testületi ülés dátuma:**

**2015. február 12.**

**Előterjesztő: Somogyi Béla polgármester**

**Készült: 2015.február**

**Készítette: Pótiné Safranyik Anikó**

**Döntés típusa: Nyilvános**

**Döntéshozatal: minősített szótöbbséget igényel**

**Döntés formája: rendelet**

**Véleményező: Gazdasági és Fejlesztési és Ügyrendi Bizottság**

**A Bizottság javaslata:**

A Gazdasági és Fejlesztési bizottság a rendelet tervezetet elfogadásra javasolja.

**I. RÉSZ**

**Bugyi Nagyközség Önkormányzatának**

**3/2015 (II. 18. ) sz. rendelete**

**az önkormányzat 2015. évi költségvetéséről**

**I. A KÖLTSÉGVETÉS VÉGREHAJTÁSI RENDELKEZÉSEI**

Bugyi Nagyközség Önkormányzatának Képviselő-testülete Magyarország Alaptörvénye 32. cikk (1) bekezdés f) pontjában, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat – és hatásköreiről szóló 1991. évi XX. törvény 138. § (1) bekezdés b) pontjában, az államháztartásról szóló 2011. évi CXCV. Törvény 23.§. (1) bekezdésében kapott felhatalmazás alapján, figyelemmel Magyarország központi költségvetéséről szóló 2014. évi C. törvény, az Önkormányzat Szervezeti és Működési Szabályzatáról szóló 7/2011. (III.16.) számú rendelet 73. §-a és a 368/2011. (XII.31.) Korm rendelet az államháztartásról szóló törvény végrehajtásáról rendelkezéseire a 2015. évi költségvetéséről az alábbi rendeletet alkotja.

**1 A rendelet hatálya**

**1. §**

A rendelet hatálya kiterjed a Képviselő-testületre és annak bizottságaira, a polgármesteri hivatalra és az önkormányzat felügyelete alá tartozó intézményekre.

**2. Az Önkormányzat és az intézményei összesített 2015. évi költségvetése**

**2.§**

(1) A Képviselő-testület az Önkormányzat és az intézményei 2015. évi együttes irányító szervi támogatással korrigált bevételi és kiadási főösszegét 1 197 561 ezer Ft-ban állapítja meg.

(2) A Képviselő-testület az Önkormányzat és intézményei 2015. évi együttes bevételi előirányzatát  1 197 561 ezer Ft-ban határozza meg, amit a 2. sz. melléklet tartalmazza az alábbi főbb jogcím-csoportonkénti bontásban:

(3) A közhatalmi bevételek 514 000 ezer Ft, helyi és központi adó bevételekből áll.

(4) A Működési bevételek 107 287 ezer Ft, ami alaptevékenységi szakmai feladatok ellátásából adódó bevétel.

(5) Normatív állami hozzájárulások 113 826 ezer Ft.

(6) A működési célú államháztartáson belülről származó támogatások 16 775 ezer Ft.

(7) A felhalmozási célú államháztartáson belülről származó bevétel 8 074 ezer Ft.

(8) Az Európai Uniós támogatások 18 518 ezer Ft.

(9) A felhalmozási bevétel 38 400 ezer Ft.

(10) A finanszírozási bevételek 380 681 ezer Ft, ami az előző évi pénzmaradványt, valamint az értékpapír befektetés bevételi tételeit tartalmazza.

(11) A Képviselő-testület az Önkormányzat és intézményei 2015. évi együttes bevételi és kiadási előirányzatát 1 197 561 ezer Ft-ban határozza meg. Az Önkormányzat kiadásait a 2. számú melléklet tartalmazza az alábbi főbb jogcím-csoportonkénti bontásban:

a) személyi juttatások: 226 163 ezer Ft

b) munkáltatót terhelő járulék 65 944 ezer Ft

c) dologi kiadások 293 943 ezer Ft

d) ellátottak pénzbeli juttatásai 44 250 ezer Ft

e) beruházások 45 415 ezer Ft

f) felújítások 144 218 ezer Ft

g) egyéb működési célú tám. 31 622 ezer Ft

h) egyéb felhalmozási célú tám. 1 750 ezer Ft

i) általános tartalék 76 506 ezer Ft

j) céltartalék 167 750 ezer Ft

k) finanszírozási kiadás 100 000 ezer Ft

(12) Az Önkormányzat és intézményeinek összesített 2015. évi költségvetési mérlegét a rendelet 3. sz. melléklete tartalmazza.

(13) Az Önkormányzat és intézményeinek összesített 2015. évi előirányzat-felhasználási ütemtervét a rendelet 4. sz. melléklete tartalmazza.

(14) A finanszírozási kiadások között 100 000 ezer Ft szerepel, ami a szabad pénzeszközök értékpapír portfolióba való lekötési összegét tartalmazza.

(15) Az Önkormányzat és intézményeinek részletes költségvetését a rendelet 3.§, 4.§, 5.§, 6.§ és 7.§ tartalmazzák.

**3. Önkormányzat 2015. évi költségvetése**

**3.§**

(1) A Képviselő-testület Bugyi Nagyközség Önkormányzatának 2015. évi

költségvetési bevételét  1 160 564 ezer Ft-ban

költségvetési kiadását  1 160 564 ezer Ft-ban állapítja meg.

A bevételi főösszeg 280 681 ezer Ft pénzmaradványt tartalmaz, amiből 36 425 ezer Ft-ot felhalmozási és 244 256 ezer Ft-ot működési célra hagy jóvá, amit a tartalékalapban helyez el.

(2) A Képviselő-testület az Önkormányzat 2015. évi bevételi előirányzatát  1 160 564 ezer Ft-ban határozza meg. Az Önkormányzat bevételi forrásait a 5. sz., a 5.a. sz. és a 5.b. sz. melléklet tartalmazza az alábbi főbb jogcím-csoportonkénti bontásban:

(3) A közhatalmi bevételek 513 900 ezer Ft, helyi és központi adó bevételekből áll.

(4) A Működési bevételek 70 390 ezer Ft, ami alaptevékenységi szakmai feladatok ellátásából adódó bevétel.

(5) Normatív állami hozzájárulások 113 826 ezer Ft.

(6) A működési célú államháztartáson belülről származó támogatások 16 775 ezer Ft.

(7) A felhalmozási célú államháztartáson belülről származó bevétel 8 074 ezer Ft.

(8) Az Európai Uniós támogatások 18 518 ezer Ft.

(9) A felhalmozási bevétel 38 400 ezer Ft.

(10) A finanszírozási bevételek 380 681 ezer Ft, ami az előző évi pénzmaradványt, valamint az értékpapír befektetés bevételi tételeit tartalmazza.

(11) A Képviselő-testület az Önkormányzat 2015. évi kiadási előirányzatát 1 160 564 ezer Ft-ban határozza meg. Az Önkormányzat kiadásait a 6. számú melléklet tartalmazza az alábbi főbb jogcím-csoportonkénti bontásban:

a) személyi juttatások: 27 720 ezer Ft

b) munkáltatót terhelő járulék 9 179 ezer Ft

c) dologi kiadások 162 370 ezer Ft

d) ellátottak pénzbeli juttatásai 44 250 ezer Ft

e) beruházások 35 785 ezer Ft

f) felújítások 144 218 ezer Ft

g) egyéb működési célú tám. 31 622 ezer Ft

h) egyéb felhalmozási célú tám. 1 750 ezer Ft

i) általános tartalék 76 506 ezer Ft

j) céltartalék 167 750 ezer Ft

k) finanszírozási kiadás 459 414 ezer Ft

(12) A Képviselő-testület a felújítási előirányzatokat célonként részletezve a 6.a. sz. melléklet 1. oszlopa szerint 144 218 ezer Ft összegben állapítja meg.

(13) A Képviselő-testület a beruházási kiadásokat célonként a 6.a. sz. melléklet 2. oszlopa szerint 35 785 ezer Ft összegben hagyja jóvá.

(14) A rendelet 6. b. számú melléklete tartalmazza az önkormányzat átadott pénzeszközeit, támogatásait.

(15) A rendelet 6. c. számú melléklete tartalmazza az európai uniós forrásból finanszírozott támogatással megvalósuló projekteket.

(16) A rendelet 7. számú melléklete tartalmazza az önkormányzat kötelező, önként vállalt és államigazgatási feladatainak bevételi és kiadási előirányzatát.

(17) A rendelet 8. számú melléklete tartalmazza az önkormányzat működési és felhalmozási célú bevételi és kiadási célú előirányzatait.

(18) A rendelet 9. számú melléklete tartalmazza az Áht. 24. §. (4) bekezdés c.) pontja szerinti közvetett támogatásokat.

(19) A rendelet 10. számú melléklete tartalmazza az önkormányzat több éves kihatással járó kiadásainak részletezését.

(20) A rendelet 11. számú melléklete tartalmazza a Stabilitási törvény 3. § (1) bekezdése szerinti adósságot keletkeztető ügyletekből és kezességvállalásokból fennálló kötelezettségeit. A 2011. évben vállalt kezességvállalás összege a Bugyi Viziközmű-társulat 2014. évben történő hitel visszafizetésével folyamatosan csökkenni fog.

(21) A rendelet 11.a. számú melléklete tartalmazza a Stabilitási törvény 3. § (1) bekezdése szerinti adósságot keletkeztető ügyletekből eredő fizetési kötelezettségek és a saját bevételek három évre várható összegeit.

(22) Az önkormányzat létszámkerete 6 fő, mely részletezését a 12. sz. melléklet tartalmazza.

(23) Az általános tartalék összegét 76 506 ezer Ft, összegben állapítja meg, amiből 2 000 ezer Ft polgármesteri keret. A céltartalék összege 167 750 ezer Ft, ami az alábbi tételeket tartalmazza: - tornacsarnok 2 db kosárlabda palánk 400 ezer Ft

- IKSZT ifjúsági pályázat: 1 000 ezer Ft

- Temető bejárat aszfaltozása, parkoló kialakítása: 15 000 ezer Ft

- sátor vásárlás rendezvényekhez: 5 000 ezer Ft

- Bajcsy u. gyalogátkelőhely kial.: 8 000 ezer Ft

- Szennyvíztisztító telep felújítás önerő része: 80 000 ezer Ft

- bérrendezése és annak közterhe: 29 000 ezer Ft

- Skoda gépjármű vásárlás: 6 350 ezer Ft

- óvodai épületek energetikai korszerűsítés önerő: 9 000 ezer Ft

- Sport u.3. épület energia hatékonyságának javítása

önerő: 6 000 ezer Ft

-Puskás T.u 6. épület energia hatékonyságának javítása

önerő: 8 000 ezer Ft.

(24) A 74 506 ezer Ft általános tartalékok felhasználásáról a képviselő-testület rendelkezik, a 2 000 ezer Ft polgármesteri keret felett a polgármester jogosult rendelkezni.

***3. Polgármesteri Hivatal 2015. évi költségvetése***

***4.§***

*(1) A Képviselő-testület a Polgármesteri Hivatal 2015. évi bevételi és kiadási összegét 129 187 ezer**Ft-ban állapítja meg.*

*(2) A Képviselő-testület a Polgármesteri Hivatal 2015. évi bevételi előirányzatát 129 187 ezer Ft-ban határozza meg. A Polgármesteri Hivatal bevételi forrásait a 13. számú melléklet tartalmazza az alábbi főbb jogcím-csoport bontásban:*

(a) A Polgármesteri Hivatal közhatalmi bevétele 100 ezer Ft.

(b) A Polgármesteri Hivatal működési bevétele 14 582 ezer Ft, ami alaptevékenységi szakmai feladatok ellátásából adódó bevétel.

(c) A finanszírozási bevétele 114 505 ezer Ft, ami az önkormányzati irányítószerv támogatását tartalmazza.

*(3) A Képviselő-testület a Polgármesteri Hivatal 2015. évi kiadási előirányzatát  129 187 ezer Ft-ban határozza meg. A Polgármesteri Hivatal kiadásait a 13. számú melléklet tartalmazza az alábbi főbb jogcím-csoportonkénti bontásban:*

a) személyi juttatások: 71 164 ezer Ft

b) munkáltatót terhelő járulék 20 637 ezer Ft

c) dologi kiadások 34 446 ezer Ft

d) felhalmozási-felújítási kiadások 2 940 ezer Ft

*(4) A Képviselő-testület a Polgármesteri Hivatal beruházási kiadásait célonként a 13. a. sz. melléklet 2. oszlopa szerint 2 940 ezer Ft összegben hagyja jóvá.*

*(5) A Képviselő-testület a Polgármesteri Hivatal létszámkeretét 21 főben állapítja meg, mely részletezését a 12. sz. melléklet tartalmazza.*

*(6) A Képviselő-testület 6 850 ezer Ft felhasználható jutalom keretet határoz meg.*

***4. Napköziotthonos Óvoda 2015. évi költségvetése***

***5.§***

*(1) A Képviselő-testület a* Napköziotthonos Óvoda *2015. évi bevételi és kiadási összegét 137 207 ezer**Ft-ban állapítja meg.*

*(2) A Képviselő-testület a* Napköziotthonos Óvoda *2015. évi bevételi előirányzatát 137 207 ezer Ft-ban határozza meg. A* Napköziotthonos Óvoda *bevételi forrásait a 14. számú melléklet tartalmazza az alábbi főbb jogcím-csoport bontásban:*

a) A Napköziotthonos Óvoda működési bevétele 15 310 ezer Ft, ami alaptevékenységi szakmai feladatok ellátásából adódó bevétel.

(b) A Napköziotthonos Óvodafinanszírozási bevétele 121 897 ezer Ft, ami az önkormányzati irányítószerv támogatását tartalmazza.

*(3) A* Napköziotthonos Óvoda *2015. évi kiadási előirányzatát  137 207 ezer Ft-ban határozza meg. A* Napköziotthonos Óvoda *kiadásait a 14. számú melléklet tartalmazza az alábbi főbb jogcím-csoportonkénti bontásban:*

a) személyi juttatások: 74 652 ezer Ft

b) munkáltatót terhelő járulék 21 307 ezer Ft

c) dologi kiadások 39 908 ezer Ft

d) felhalmozási-felújítási kiadások 1 340 ezer Ft

*(4) A Képviselő-testület a Napköziotthonos Óvoda beruházási kiadásait célonként a 14. a. sz. melléklet 2. oszlopa szerint 1 340 ezer Ft összegben hagyja jóvá.*

*(5) A* Napköziotthonos Óvoda *létszámkeretét 24 főben állapítja mely részletezését a 12. sz. melléklet tartalmazza.*

***5. Bessenyei György Művelődési Ház és Könyvtár 2015. évi költségvetése***

***6.§***

*(1) A Képviselő-testület a* Bessenyei György Művelődési Ház és Könyvtár *2015. évi bevételi és kiadási összegét 45 019 ezer**Ft-ban állapítja meg.*

*(2) A Képviselő-testület a* Bessenyei György Művelődési Ház és Könyvtár *2015. évi bevételi előirányzatát 45 019 ezer Ft-ban határozza meg. A* Bessenyei György Művelődési Ház és Könyvtár *bevételi forrásait a 15. számú melléklet tartalmazza az alábbi főbb jogcím-csoport bontásban:*

(a) A Bessenyei György Művelődési Ház és Könyvtár működési bevétele 6 705 ezer Ft, ami alaptevékenységi szakmai feladatok ellátásából adódó bevétel.

(b) A Bessenyei György Művelődési Ház és Könyvtár részére finanszírozási bevétele 38 314 ezer Ft, ami az önkormányzati irányítószerv támogatását tartalmazza.

*(3) A* Bessenyei György Művelődési Ház és Könyvtár *2015. évi kiadási előirányzatát  45 019 ezer Ft-ban határozza meg. A* Bessenyei György Művelődési Ház és Könyvtár *kiadásait a 15. számú melléklet tartalmazza az alábbi főbb jogcím-csoportonkénti bontásban:*

a) személyi juttatások: 17 926 ezer Ft

b) munkáltatót terhelő járulék 4 793 ezer Ft

c) dologi kiadások 18 350 ezer Ft

d) felhalmozási-felújítási kiadások 3 950 ezer Ft

*(4) A Képviselő-testület a Bessenyei György Művelődési Ház és Könyvtár beruházási kiadásait célonként a 15. a. sz. melléklet 2. oszlopa szerint 3 950 ezer Ft összegben hagyja jóvá.*

*(5) A* Bessenyei György Művelődési Ház és Könyvtár *létszámkeretét 8 főben állapítja, mely részletezését a 12.sz. melléklet tartalmazza.*

***6. Településfejlesztési-, Ellátási és Üzemeltetési Szerv 2015. évi költségvetése***

***7.§***

*(1) A Képviselő-testület a* Településfejlesztési-, Ellátási és Üzemeltetési Szerv*2015. évi bevételi és kiadási összegét 84 998 ezer**Ft-ban állapítja meg.*

*(2) A Képviselő-testület a* Településfejlesztési-, Ellátási és Üzemeltetési Szerv *2015. évi bevételi előirányzatát 84 998 ezer Ft-ban határozza meg. A* Településfejlesztési-, Ellátási és Üzemeltetési Szerv *bevételi forrásait a 16. számú melléklet tartalmazza az alábbi főbb jogcím-csoport bontásban:*

(a) A Településfejlesztési-, Ellátási és Üzemeltetési Szerv működési bevétele 300 ezer Ft.

(b) A Településfejlesztési-, Ellátási és Üzemeltetési Szerv finanszírozási bevétele 84 698 ezer Ft, ami az önkormányzati irányítószerv támogatását tartalmazza.

*(3) A* Településfejlesztési-, Ellátási és Üzemeltetési Szerv *2015. évi kiadási előirányzatát  84 998 ezer Ft-ban határozza meg. A* Településfejlesztési-, Ellátási és Üzemeltetési Szerv *kiadásait a 16. számú melléklet tartalmazza az alábbi főbb jogcím-csoportonkénti bontásban:*

a) személyi juttatások: 34 701 ezer Ft

b) munkáltatót terhelő járulék 10 028 ezer Ft

c) dologi kiadások 38 869 ezer Ft

d) felújítási-felhalmozási kiadások 1 400 ezer Ft

*(4) A Képviselő-testület a* Településfejlesztési-, Ellátási és Üzemeltetési Szerv *beruházási kiadásait célonként a 16. a. sz. melléklet 2. oszlopa szerint 1 400 ezer Ft összegben hagyja jóvá.*

*(5) A* Településfejlesztési-, Ellátási és Üzemeltetési Szerv *létszámkeretét 19 főben állapítja, mely részletezését a 12. sz. melléklet tartalmazza.*

**7. Az Önkormányzat és költségvetési szervek költségvetés közös szabályai**

**8.§**

(1) A személyi juttatási előirányzat tartalmazza az iskolakezdési támogatást, ami gyermekenként 31 500,- Ft.

(2) A Képviselő-testület havi 1000,- Ft a bankszámla-hozzájárulást állapít meg munkavállalói számára, melynek összegét személyi juttatási előirányzat tartalmazza.

(3) Az önkormányzat bérrendezésre és annak közterheire 29 000 000,- Ft keretet különít el a céltartalékban.

(4) Az önkormányzat 2015-ben a 20 éves jogviszonnyal rendelkező dolgozóit egyhavi, valamint a 35 éves jogviszonnyal rendelkező dolgozóit háromhavi jubileumi jutalomban részesíti.

(5) Az Önkormányzat azon Polgármesteri Hivatalban legalább 5 éve foglalkoztatott köztisztviselők részére, akik a közszolgálati tisztviselőkről szóló 2011 évi CXCIX törvényben foglalt jubileumi jutalom hátrányos számítás szabályai miatt a jubileumi jutalomtól elestek

*a)* 20 évi jogviszony esetén egyhavi,

*b)* 25 évi jogviszony esetén kéthavi,

*c)* 30 évi jogviszony esetén háromhavi,

*d)* 35 évi jogviszony esetén négyhavi,

*e)* 40 évi jogviszony esetén öthavi

jutalomban részesíti.

(6) A (4) és (5) bekezdés rendelkezéseinél jogviszonynak a munkaviszonyban, állami vezetői szolgálati jogviszonyban, közszolgálati, közalkalmazotti jogviszonyban, bírósági szolgálati, igazságügyi alkalmazotti szolgálati, illetve munkaviszonyban, ügyészségi, hivatásos (szerződéses) szolgálati jogviszonyban, ösztöndíjas foglalkoztatási jogviszonyban, munkavégzésre irányuló egyéb jogviszonyban töltött időt kell alapul venni.

(7) A rendelet 12.a. számú melléklete tartalmazza az Önkormányzat és az általa irányított költségvetési szervek által foglalkoztatott közfoglalkoztatottak 2015. évi létszámát.

(8) A rendelet 17. számú melléklete tartalmazza az önkormányzat és az általa irányított költségvetési szervek előirányzat-felhasználási ütemtervét.

(9) A rendelet 18. számú melléklete tartalmazza az önkormányzat és az általa irányított költségvetési szervek költségvetési mérlegét.

(10) Az önkormányzat átadott pénzeszközeivel kapcsolatos rendelkezések:

(a) A támogatások folyósításának feltétele a támogatási szerződések megkötése, az önkormányzat felé történő elszámolás.

(b) A képviselő-testület a BURSA Hungarica ösztöndíjpályázatban részesülők havi támogatását 6 500,- Ft/fő /hó, valamint a szociális ösztöndíj összegét szintén 6 500,- Ft/fő/hó összegben állapítja meg.

**A 2014. évi költségvetés végrehajtásának szabályai**

**9. §**

(1) Amennyiben évközben az Önkormányzat vagy az általa irányított intézmények részére a Kormány, vagy valamely fejezet pótelőirányzatot állapít meg, annak felosztásáról a Képviselő-testület dönt a Polgármester előterjesztése alapján a költségvetési rendelet egyidejű módosításával.

(2) A Képviselő-testület felhatalmazza a polgármestert, hogy az átmenetileg szabad pénzeszközöket kamatozó betétként lekösse, a Képviselő-testület folyamatos tájékoztatása mellett.

(3) A kiadási előirányzat megtakarítások felhasználására a Képviselő-testület engedélyével kerülhet sor.

(4) A gazdálkodás során felmerült hiány fedezésének módját a polgármester előterjesztése alapján a Képviselő-testület – a Gazdasági és Fejlesztési Bizottság véleményezését követően - határozza meg.

(5) A Képviselő-testület felhatalmazza az önkormányzati önállóan működő költségvetési intézményeket és a Polgármesteri Hivatalt a költségvetésben előírt bevételek beszedésére és a jóváhagyott kiadások teljesítésére.

(6) A Képviselő-testület az önkormányzat jóváhagyott kiadási előirányzatai közötti átcsoportosítási jogát 1 000 000,- Ft összeghatárig a polgármesterre átruházza, a Képviselő-testület kötelező tájékoztatása mellett. Egyéb esetekben a Képviselő-testület a kiadási előirányzatok közötti átcsoportosítás jogát fenntartja magának.

(7) Feladat elmaradásból származó – személyi és dologi – megtakarítások felhasználására csak a Képviselő-testület engedélyével kerülhet sor.

(8) A költségvetési többlet felhasználásáról a képviselő testület dönt.

(9) A hitel igénybevételére vonatkozó bejelentésről – a könyvvizsgáló véleményét, esetleges javaslatait figyelembe véve - kizárólag a Képviselő-testület jogosult dönteni.

(10) Az önkormányzat irányítása alá tartozó intézmények vezetői a saját kiemelt előirányzatai között az eredeti előirányzatok 10 % mértékéig átcsoportosítást hajthat végre, azonban az átcsoportosítás nem irányulhat a személyi juttatások előirányzatának növelésére. A személyi juttatások előirányzatának növelése csak a Képviselő-testület engedélyével történhet. A 10 % mértéket meghaladó előirányzat-módosítás a Képviselő-testület engedélyével történhet.

(11) Az önkormányzat és az irányítása alá tartozó intézmények alaptevékenysége körében szellemi tevékenység szerződéssel, számla ellenében történő igénybevételére szolgáló kiadási előirányzat csak a személyi juttatások terhére növelhető.

(12) A polgármester a képviselő-testület utólagos tájékoztatása mellett, a Mötv. 42. §-ban meghatározott ügyek kivételével dönthet a két ülés közötti időszakban felmerülő, halaszthatatlan - a szervezeti és működési szabályzatban meghatározott - a képviselő-testület hatáskörébe tartozó önkormányzati ügyekben. A polgármester 1 000 000,- Ft értékhatárig dönt a forrásfelhasználásról, döntéséről tájékoztatja a képviselő-testületet.

(13) A rendelet 8. § (3) bekezdésében meghatározott keret szétosztása a polgármester hatáskörébe tartozik.

(14) A képviselő-testület a 2016. évi költségvetési rendelet hatálybalépésének napjáig felhatalmazza a polgármestert, hogy a 2015. évi gazdálkodás zavartalan működése érdekében az állami költségvetési támogatás 1/12 részének havi keretösszeg erejéig a 2015. évi működési költségek egy hónapra jutó előirányzati összegével gazdálkodjon.

**10. §**

**Záró rendelkezés**

(1) Ezen rendelet kihirdetése napján lép hatályba, rendelkezéseit azonban 2015. január 1. napjától kell alkalmazni.

Somogyi Béla Szatmári Attila

polgármester jegyző

A rendelet 2015. február -án került kihirdetésre.

Szatmári Attila jegyző

**Általános indoklás**

**Bugyi Nagyközség Önkormányzatának 2015. évi költségvetéséről szóló**

**/2015. (…..) sz. önkormányzati rendeletéhez**

Bugyi Nagyközség Önkormányzatának Képviselő-testülete Magyarország Alaptörvénye 32. cikk (1) bekezdés f) pontjában, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat – és hatásköreiről szóló 1991. évi XX. törvény 138. § (1) bekezdés b) pontjában, az államháztartásról szóló 2011. évi CXCV. Törvény 23.§. (1) bekezdésében kapott felhatalmazás alapján, figyelemmel Magyarország költségvetéséről szóló 2014. évi C. törvény, az Önkormányzat Szervezeti és Működési Szabályzatáról szóló 7/2011. (III.16.) számú rendelet 73. §-a és a 368/2011. (XII.31.) Korm rendelet az államháztartásról szóló törvény végrehajtásáról rendelkezéseire a 2015. évi koncepció és a kapcsolódó önkormányzati rendeletek alapján elkészült Önkormányzatunk 2015. évi költségvetése.

A Polgármesteri Hivatal valamint az intézmények költségvetését is tartalmazza az Önkormányzat rendelete.

**2.§, 3. §, 4. §, 5. §, 6 és 7.§-hoz**

Az Önkormányzat és intézményeinek együttes bevételi és kiadási főösszege 1 197 561 ezer Ft. Ez az összeg már korrigálva van az intézményeknek a működéshez átadott finanszírozással. Erre, azért van szükség, mert amit az önkormányzat már megkapott támogatásokat, normatív állami hozzájárulásokat továbbítja az intézményei felé és ezt még egyszer nem vesszük figyelembe, mert akkor duplikálódás fordul elő.

A bevételeket az alábbiak szerint terveztük:

- **Az intézményi működési bevételeknél** az önkormányzat december hónapban elfogadott egyes helyi térítési díjak emeléséről szóló rendeletében meghatározottak alapján terveztünk. A jogcím között vannak a helyiség bérleti díjak (tornacsarnok terembérlet, művelődési ház terembérlet, a mobil adó-vevő tornyok bérleti díjai, ABC bérleti díj, Zóna Kft. által fizetett bérleti díj, az esküvői rendezvények díjtételei). A mobil adó-vevő tornyok bérleti díjai esetében a Telenor Magyarország Zrt. szerződése alapján 2011. évben előre kifizette a 10 évre szóló bérleti díját, így 2015. évre a T-Mobile Magyarország NyRt. és a Vodafone Magyarország Zrt. tornyok bérleti összegével kalkuláltunk.

**- Közhatalmi bevételi jogcímen** belül az iparűzési adó bevételeinknél a 2014. évi teljesítés 90 %-val kalkuláltunk. A gépjárműadó bevételünk 60 %-át elvonják, ezért csak a 40 %-ot terveztük. A légrugós gépjárművek utáni adókedvezmény miatti adóbevétel kiesés miatt pályázati lehetőség nyílik a különbözet igénylésére. Ezen a jogcímen terveztük még az idegenforgalmi adó, a talajterhelési díj, a mezőőri járulék és az egyéb végrehajtásból származó bevételeket is.

**- A normatív állami hozzájárulások** az előző évi tervezetthez képest összességében csökkentek. Az önkormányzatok működésének támogatása 3,5-szeresére növekedett, viszont az adóerő-képesség miatti beszámítás alapján teljes egészében el is vonták. Az óvodapedagógusok béremelése miatt a bértámogatás növekedett, valamint a gyermekétkeztetésre és az önkormányzat működéséhez is több állami támogatást kapunk. A normatív hozzájárulás tartalmazza az óvodapedagógusok, és az óvodapedagógusok nevelő oktató munkáját közvetlenül segítők bértámogatását, óvodaműködtetési támogatást, ingyenes és kedvezményes gyermekétkeztetés támogatást, hozzájárulás a pénzbeli szociális ellátásokhoz és a könyvtári és közművelődési támogatásokat.

Összességében a normatív állami támogatások 32 190 e,- Ft többletköltséget eredményeznek költségvetésünk terhére, mivel az előző évi előirányzathoz képest ezzel az összeggel csökkent az idei támogatásunk.

Központosított támogatásként szerepelt az előző években az üdülőhelyi feladatok támogatása (idegenforgalmi adóhoz kapcsolódó) és a lakott külterülettel kapcsolatos feladatok támogatása. amely a beszámítás alapján szintén levonásra került. A pénzbeli szociális juttatások jogcíme tartalmazza a rendszeres szociális segély, a lakásfenntartási támogatás 10%, a foglalkoztatást helyettesítő támogatás 20 %-át. A kiutalt segélyek visszaigénylése év közben folyamatos, ami kötött felhasználású normatív jogcímen pótelőirányzat lesz. A szociális ellátásokra vonatkozó jogszabály változása miatt fenti támogatások február 28-ig adhatóak és igényelhetők vissza a jelenlegi szabályozás alapján. 2015. március 1-től megszűnnek, viszont lehetőség van továbbra is a még érvényben lévő /március 1. után megszűnő/ lakásfenntartási támogatások kifizetésére és visszaigénylésére is külön szabályozás alapján. Az elmúlt évekhez hasonlóan továbbra is részt veszünk a közfoglalkoztatási programban 2015. március 31-ig. Idén 8 órás munkaidővel tudunk személyeket alkalmazni. A támogatás a bér és a járulék 90 % és 100 %-a, azonban egyéb közvetlen költség (útiköltség, munka és védőruha) igénylésére nincs lehetőség, erre nem is terveztünk költséget.

- **A felhalmozási bevételeknél** 3 db építési telek, valamint a Széchenyi tér 10. és 1. sz. lakások értékesítését terveztük. Számoltunk az egyik Skoda gépjármű értékesítésével, valamint a 058/7. hrsz. terület értékesítésével is.

- **A támogatások és átvett pénzeszközök** között van a védőnői szolgálat és az iskola-egészségügyi feladatok finanszírozása, a mezei őrszolgálat és a területalapú támogatás is.

Terveztük a Közalapítvány és a Bugyi Sportegyesület által pályázati úton megvalósuló beruházások 2014. évről áthúzódó visszatérítendő fennmaradó támogatásait is.

- **Az EU forrásból megvalósuló projekt** bevételei között terveztük a sérülékeny vízbázisok diagnosztikai vizsgálatához kapcsolódó 2014. évről áthúzódó és a Hivatal szervezetfejlesztéséhez kapcsolódó támogatási részt.

A normatív támogatást önkormányzathoz kell tervezni, ennek átadása az intézmény részére folyamatosan történik. Az átadott összegeket az önkormányzatnál finanszírozási kiadásként az intézményeknél finanszírozási bevételek közé kellett tervezni.

Az alábbi kimutatás tartalmazza, hogy az intézmények átvett pénzösszegei milyen mértékben tartalmaz normatív támogatást és önkormányzati hozzájárulás:

- Polgármesteri Hivatal Finanszírozási bevétel **114 505 ezer Ft**

ebből normatív hozzáj.: 0 ezer Ft

önkormányzati tám: 114 505 ezer Ft

- Napköziotthonos Óvoda:

Finanszírozási bevétel: **121 897 ezer Ft**

ebből normatív hozzáj.: 95 262 ezer Ft

önkormányzati tám: 26 635 ezer Ft

- Bessenyei György Művelődési Ház és Könyvtár „IKSZT”:

Finanszírozási bevétel: **38 314** ezer Ft

ebből normatív hozzáj.: 6 082 ezer Ft

önkormányzati tám: 32 232 ezer Ft

- Településfejlesztési- Ellátási és Üzemeltetési Szerv:

Finanszírozási bevétel **84 698 ezer** Ft

ebből normatív hozzáj.: 0 ezer Ft

önkormányzati tám: 84 698 ezer Ft

- **Az előző évi pénzmaradvány** a 2014. december 31-i pénzeszközünk.

A kiadások tervezésénél az alábbiak alapján jártunk el:

- **A személyi juttatásoknál** a közalkalmazottaknál és a köztisztviselőknél a jogszabályban meghatározott bérszámítást alkalmaztuk. A munkavállalók ebben az évben is részesülnek központilag bérkompenzációban (az adójóváírás megszüntetése miatt), aminek összegét nem építettük be a költségvetésbe, az átvezetés a tényleges kifizetés alapján évközi módosítással történik.

Terveztük az iskolakezdési támogatást, valamint 1000,- Ft/hó bankszámla hozzájárulást, ami fedezi a munkavállaló illetmény fizetési számlájára történő utalás vagy készpénzben történő kifizetésének költségét.

2014. évben is történt bérrendezés az óvodapedagógusok és az egészségügyi dolgozók körében, az önkormányzat többi dolgozója esetében viszont nem. Az elmúlt évekhez hasonlóan, de eltérő tematika alapján az évek óta stagnáló bérek rendezése végett az idei évben bérrendezésre egy összegben különítettünk el keretet a céltartalékban. Ez a keret 10 %-os béremeléssel kalkulálva összesítetten tartalmazza az előző években szereplő külön juttatás és bérrendezés keretét, valamint ezek járulékterheit is – ez az összeg tartalmazza az előző években kétféle jogcímen betervezett közel 14 000 e,- Ft-ot, 2015-ben a többletköltséget tehát a 15 000 e,- Ft jelenti-. A keretet bérként és illetmény kiegészítésként terveztük, ezért a munkavállalóknak fizetendő bruttó bér és az azt terhelő járulék összegét tartalmazza összevontan. A keret szétosztása az idei évben is polgármester hatáskörbe tartozik. A szétosztás során figyelembe kell venni az egyes területeken végrehajtott bérrendezéseket is.

Közcélú foglalkoztatást 9 fő 8 órás dolgozóval terveztünk 2015. február 28-ig, valamint 5 fő 8 órás dolgozóval terveztük 2015. március 31-ig a TEFÜSZ intézményhez. A közfoglalkoztatatási minimálbér 8 órás jogviszonyra 79 155,- Ft. A 14 fő közül 5 fő továbbképzésen vesz részt.

Terveztük a koncepcióban meghatározottak szerint a cafetéria keretében adott béren kívüli juttatások összegét is. A központi költségvetés előírja, hogy a költségvetési szerveknél foglalkoztatottak éves bruttó cafetéria kerete a 200.000.- Ft-ot nem haladhatja meg. A cafetéria nettó juttatás 1,19 –szeresét 16 % személyi jövedelemadó és 14 % egészségügyi hozzájárulás terheli, ezért a cafetéria nettó összege 147 384,- /év/ fő, közterhe pedig 52 616,- Ft/év/fő.

A korábbi évekhez hasonlóan terveztük a 20 és a 30 éves jogviszonyra vonatkozó „jubileumi” jutalmakat is. Ezeket jutalom címen lehet kifizetni. A Polgármesteri Hivatal azon dolgozóinál, akik a közszolgálati tisztviselőkről szóló 2011 évi CXCIX törvényben foglalt jubileumi jutalom hátrányos számítás szabályai miatt a jubileumi jutalomtól elestek és legalább 5 éve köztisztviselői jogviszonyban állnak az alábbi jutalomban részesülnek

*a)* 20 évi jogviszony esetén egyhavi,

*b)* 25 évi jogviszony esetén kéthavi,

*c)* 30 évi jogviszony esetén háromhavi,

*d)* 35 évi jogviszony esetén négyhavi,

*e)* 40 évi jogviszony esetén öthavi

- **A munkáltatót terhelő közterheket** a 27 % szociális hozzájárulási adóval számoltunk, valamint tartalmazza a cafetéria utáni közterheket is.

- **A dologi kiadásoknál** mivel a költségvetési törvény sok éve már nem ad fedezetet az emelésre, így a tavalyi év adatait vettük figyelembe a tervszámok kialakítása során. A koncepcióban leírtaknak megfelelően az emelést szinte csak a közüzemi díjak esetében vettük figyelembe, 5 %-kal megemelve. Itt terveztük az intézmények és egyéb szervezetek részére biztosított busz igénybevételt is. Az államháztartásra vonatkozó könyvviteli jogszabályok alapján a beruházásoknak már nem lehet része pl., a tervezői, közbeszerzési, pályázati, előkészületi stb. díj, ezért a felhalmozási kiadásokhoz ily módon kapcsolódó tételeket ezen jogcímen a Szakmai tevékenységet segítő szolgáltatások között terveztük.

- **A felújítási és beruházási kiadások** között azokat a beruházásokat terveztük, amelyeket mindenféleképpen meg kell vagy szeretnénk valósítani. A vízbázis védelem beruházás szállítói finanszírozással lesz lebonyolítva. Ennek ellenére a teljes kivitelezési költséget terveznünk kell és a támogatási rész szerepel a bevételeink között is. Az államháztartásra vonatkozó könyvviteli jogszabály alapján a kis értékű – egyedi 200 000,-Ft-ot meg nem haladó értékű – tárgyi eszközök beszerzését, amelyek a tevékenységet 1 éven túl szolgálják a beruházási kiadások között kell tervezni és kimutatni. Annak ellenére, hogy az állományba vétellel egyidejűleg értékcsökkenésként el is kell számolni, a Bruttó értéket és az értékcsökkenést is tételesen be kell mutatni, ezért a beruházási kiadások között kell szerepeltetni ezen beszerzéseket.

**- Az egyéb működési célú kiadások** között van a civil szervezetek működési támogatása, a Kertváros Kistérség működési hozzájárulása, a tábortámogatás, a Caritas bt működési támogatása is. A Bugyi Sportegyesület működési támogatása +800 e,- Ft-ot tartalmaz az előző évekhez képest, amely Bordás Sándor versenyei részére elkülönített összeg.

- **Az egyéb felhalmozási célú kiadások** között szerepeltettük a Közalapítvány részére faültetésre átadott, valamint a révfülöpi tábor berendezéseinek beszerzéséhez nyújtott támogatási összeget.

- **Az ellátottak pénzbeli juttatásai** jogcím a szociálisan rászorulók részére kifizetett támogatásokból tevődik össze. A tervezés során a rendszeres segélyek, a lakásfenntartási támogatás esetében a 10%-ot, a foglalkoztatást helyettesítő támogatásnál 20 %-ot terveztünk, figyelembe véve a szociális törvény vonatkozó változásait. A fennmaradó további 80 és 90% a visszaigénylések alapján pótelőirányzatként lesz beépítve. Az előirányzatnál terveztük a fogyatékos gyerekek támogatását, átmeneti, temetési segélyeket, a szociális ösztöndíjat, valamint a Bursa Hungarica támogatást is. Itt terveztük az iskolai és óvodai étkezési térítési díjkedvezményben részesülőknek adott normatív kedvezményt is (gyermekvédelmi törvény szerinti kötelező). A támogatás könyvelésére azért van szükség, mert a kedvezményben részesülőknek is kötelezően elő kell írni a térítési díjat, mivel az áfa összegét az ő esetükben is meg kell fizetnünk (2009. évtől a támogatásra jutó általános forgalmi adó összegét is fizetnünk kell).

Terveztük továbbá a nyugdíjasoknak nyújtott hulladékszállítási díj kedvezményét is. Ebben az esetben mind a 2014. II. félévit és mind a 2015. évit is, mivel a közszolgáltató cég nem számlázta a 2014. év II. félévet az önkormányzat felé.

Az általános tartalék összege 76 506 ezer Ft, amiből 2 000 ezer Ft polgármesteri keret. A céltartalék összege 167 750 ezer Ft, ami az alábbi tételeket tartalmazza:

- tornacsarnok 2 db kosárlabda palán 400 ezer Ft

- IKSZT ifjúsági pályázat: 1 000 ezer Ft

- Temető bejárat aszfaltozása, parkoló kialakítása: 15 000 ezer Ft

- sátor vásárlás rendezvényekhez: 5 000 ezer Ft

- Bajcsy u. gyalogátkelőhely kial.: 8 000 ezer Ft

- Szennyvíztisztító telep felújítás önerő része: 80 000 ezer Ft

- bérrendezése és annak közterhe: 29 000 ezer Ft

- Skoda gépjármű vásárlás: 6 350 ezer Ft

- óvodai épületek energetikai korszerűsítés önerő: 9 000 ezer Ft

- Sport u.3. épület energia hatékonyságának javítása

önerő: 6 000 ezer Ft

-Puskás T.u 6. épület energia hatékonyságának javítása

önerő: 8 000 ezer Ft.

- **A finanszírozási kiadás** tartalmazza intézmények részére átadott működéshez szükséges pénzeszközöket, valamint a szabad pénzeszközökre vonatkozó befektetési portfolióba lekötendő összeget is.

Bugyi, 2015. február 3.

Somogyi Béla

polgármester